Stadionul e în fază de proiect, dar fanii dinamoviști au făcut un apel: "Să fim parte integrantă din coregrafie"
Guvernul României a aprobat, ieri, printr-o H.G., construirea Stadionului Dinamo, care va fi administrat de Clubul Sportiv.
Membrii programului Doar Dinamo București vor să fie parte integrantă din coregrafia de la Tribuna a 2-a a viitorului stadion
Noua arenă va fi ridicată până în 2027, va avea o capacitate de 25.059 locuri, iar investiția se ridică la 170 de milioane de euro.
Stadionul va avea patru vestiare, două săli de încălzire, 12 loje, spații pentru spectatorii cu dizabilități, iar tribunele vor fi integral acoperite.
Membrii programului Doar Dinamo București, filiala din Italia, solicită ca la Tribuna a 2-a să se realizeze, din îmbinarea culorilor scaunelor, mozaicul "DOAR DINAMO BUCUREȘTI".
"După ce în urmă cu o săptămână Clubul Sportiv Dinamo a obținut toate semntăruile pentru Hotărârea de Guvern în vederea construirii noului stadion din 'Ștefan cel Mare', astăzi a fost îndeplinit și ultimul pas.
Horărârea de Guvern a fost adoptată, astfel că acum nu ar mai exista niciun impediment pentru construirea noului stadion al lui Dinamo.
Vom avea cea mai modernă arenă din România, la două stații de Piața Română și de Piața Victoriei.
Un stadion de 25.000 de locuri, unde va trebui să facem sold out la fiecare meci de acasă.
Lansăm către CS Dinamo și dorința suporterilor care vor umple stadionul, ca Tribuna a 2-a să fie realizată astfel încât, din îmbinarea culorilor scaunelor să rezulte mozaicul DOAR DINAMO BUCUREȘTI, în amintirea proiectului care a ținut clubul de fotbal în viață.
Ne vom ocupa ca acele locuri să fie primele sold out din abonamente. Îi vom ruga pe acei suporteri să vină la meciuri îmbrăcați în culoarea specifică locului de pe abonament, astfel încât prin simpla prezență pe stadion, să fim 'parte integrantă din coregrafia' care continuă să facă înconjurul lumii", au cerut ei, pe facebook.